TRUE ออกหุ้นกู้ระยะสั้น 1 หมื่นลบ. อายุ 1 ปี ขายวันนี้ถึง 17 พ.ค. 60
TRUE ออกหุ้นกู้ระยะสั้น 1 หมื่นลบ. อายุ 1 ปี เสนอขายสถาบัน-นักลงทุนรายใหญ่ 18 พ.ค. 59 - 17 พ.ค. 60 โดยมีผู้จัดการการจัดจำหน่ายหุ้นกู้ คือ ธนาคารกรุงเทพ ธนาคารกรุงไทย ธนาคารกรุงศรีอยุธยา ธนาคารกสิกรไทย ธนาคารไทยพาณิชย์ บล.เอเชีย พลัส และ บล.ภัทร 
18 พ.ค. 2559

บริษัท ทรู คอร์ปอเรชั่น จำกัด (มหาชน)หรือ TRUE ยื่นแบบแสดงรายงานการเสนอขายหุ้นกู้ของบริษัท ซึ่งเป็นหุ้นกู้ระยะสั้นชนิดระบุชื่อผู้ถือ ประเภทไม่ด้อยสิทธิ ไม่มีประกัน และไม่มีผู้แทนผู้ถือหุ้นกู้ ภายใต้โครงการหุ้นกู้ระยะสั้นของบมจ.ทรู คอร์ปอเรชั่น วงเงิน 10,000 ล้านบาท ครั้งที่ 1/2559 อายุโครงการ 1 ปี (วันที่ 18 พ.ค.59 – 17 พ.ค.60) มูลค่าที่ตราไว้หน่วยละ 1,000 บาท โดยมีดอกเบี้ยและ/หรือ อัตราส่วนลด ตามที่ระบุไว้ในข้อกำหนดเพิ่มเติมเกี่ยวข้อง
สำหรับหุ้นกู้ที่มีส่วนลด ราคาเสนอขายหุ้นกู้ต่อหน่วย เท่ากับมูลค่าที่ตราไว้ต่อหน่วยหักด้วยมูลค่าส่วนลดต่อหน่วย สำหรับหุ้นกู้ที่ไม่มีส่วนลด ราคาเสนอขายหุ้นกู้ต่อหน่วยเท่ากับมูลค่าที่ตราไว้ต่อหน่วย
ทั้งนี้ เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 18 พ.ค. 59 –  17 พ.ค. 60 โดยมีผู้จัดการการจัดจำหน่ายหุ้นกู้ คือ ธนาคารกรุงเทพ ธนาคารกรุงไทย ธนาคารกรุงศรีอยุธยา ธนาคารกสิกรไทย ธนาคารไทยพาณิชย์ บล.เอเชีย พลัส และ บล.ภัทร
อนึ่ง ผู้ออกหุ้นกู้ได้รับการจัดอันดับความน่าเชื่อถือที่ “BBB+” แนวโน้มอันดับเครดิต “คงที่” โดยบริษัท ทริสเรทติ้ง จำกัด ณ วันที่ 21 ต.ค. 58 ทั้งนี้การเสนอขายหุ้นกู้ดังกล่าว บริษัทจะนำไปใช้เป็นเงินทุนหมุนเวียนของบริษัท
ณ วันที่ 29 ก.พ. 59 TRUE มียอดหนี้คงค้างในการออกตั๋วเงินและหุ้นกู้ รวมวงเงิน 53,461 ล้านบาท แบ่งเป็นตั๋วแลกเงินที่ยังไม่ครบกำหนดไถ่ถอน จำนวนรวม 8,000 ล้านบาท และ หุ้นกู้รยะยาวที่ยังไม่ครบกำหนดไถ่ถอน จำนวนทั้งสิ้น 45,461 ล้านบาท